Erisipelas

Erisipelas (Bahasa Yunani: ἐρυσίπελας, "kulit merah") atau api luka merupakan jangkitan akut yang biasanya terdiri daripada ruam kulit yang sering timbul di bahagian kaki, jari kaki, muka, lengan, dan jari tangan. Ia merupakan jangkitan di bahagian dermis atas dan limfatik superfisial, biasanya disebabkan bakteria Streptococcuskumpulan A beta-hemolitik pada luka cakar ataupun mana-mana bahagian yang terjangkit. Erisipelas lebih superfisial daripada selulit, dan biasanya agak timbul dan ketara.

Punca 

Kebanyakan kes erysipelas adalah disebabkan oleh bakteria Streptococcus pyogenes, juga dikenali sebagai streptococci β-hemolytic kumpulan A. Jarang kes berlaku disebabkan oleh streptokokus kumpulan C atau G dan jarang juga disebabkan oleh Staphylococcus aureus.Bayi yang baru lahir boleh mengalami erysipelas akibat Streptococcus agalactiae, juga dikenali sebagai streptokokus kumpulan B atau GBS. 

Bakteria yang menyebabkan jangkitan boleh memasuki melalui kulit melalui luka kecil, gigitan manusia, gigitan serangga atau haiwan, hirisan pembedahan, ulser, melecur dan melecet.Mungkin terdapat ekzema atau kaki atlet (tinea pedis), dan ia boleh berpunca daripada bakteria streptokokus dalam saluran hidung atau telinga pesakit itu sendiri. 

Ruam yang terbentuk adalah disebabkan oleh eksotoksin, bukannya bakteria Streptococcus. Ia ditemui di kawasan yang tiada gejala; cth, jangkitan mungkin dalam nasofaring, tetapi ruam biasanya terdapat pada epidermis dan limfa dangkal.

Rujukan